**การบริหารงานบุคคลขององค์กรปกครองส่วนท้องถิ่น**

ตามพระราชบัญญัติการบริหารงานบุคคลส่วนท้องถิ่น พ.ศ. 2542 มีสาระสำคัญเกี่ยวกับการกำหนดให้องค์กรปกครองส่วนท้องถิ่น มีอำนาจหน้าที่กำหนดหลักเกณฑ์ในเรื่องการบริหารบุคคลส่วนท้องถิ่น 3 ระดับได้แก่

1.คณะกรรมการข้าราชการหรือพนักงานส่วนท้องถิ่น ระดับจังหวัด (ก.จ.จ., ก.ท.จ., ก.อบต.จังหวัด)

2.คณะกรรมการกลางข้าราชการหรือพนักงานส่วนท้องถิ่นแต่ละประเภท (ก.กลาง = ก.จ.,ก.ท.,ก.อบต.จังหวัด)

3.คณะกรรมการมาตรฐานการบริหารบุคคลส่วนท้องถิ่น (ก.ถ.)

 โดยรูปแบบของคณะกรรมการเป็นกรรมการไตรภาคี และการออกคำสั่งเกี่ยวกับการบรรจุ แต่งตั้ง การย้าย การโอน การเลื่อนระดับ การเลื่อนขั้นเงินเดือน การสอบสวน การลงโทษทางวินัย การให้ออกจากราชการ การอุทธรณ์ การร้องทุกข์ หรือการอื่นใด ที่เกี่ยวข้องกับการบริหารงานบุคคลเป็นอำนาจของผู้บริหารท้องถิ่นแต่ละรูปแบบ

การบริหารงานบุคคลขององค์กรปกครองส่วนท้องถิ่น มีความเป็นอิสระในการวางแผนงบประมาณ การบริหารบุคคลของท้องถิ่นเอง โดยมีเป้าหมายที่การบริหารบุคคลภายใต้กรอบมาตรฐานกลางข้าราชการหรือพนักงานส่วนท้องถิ่น และอยู่ภายใต้กรอบวงเงิน 40% ของงบประมาณรายจ่ายประจำปีขององค์กรปกครองส่วนท้องถิ่นนั้นๆ